CELEX: 32016R0666
Language: et
Date: 2016-04-26 00:00:00
Title: Komisjoni rakendusmäärus (EL) 2016/666, 26. aprill 2016, teatavate kaupade klassifitseerimise kohta kombineeritud nomenklatuuris

29.4.2016   
               
               
                  ET
               
               
                  Euroopa Liidu Teataja
               
               
                  L 115/25
               
            KOMISJONI RAKENDUSMÄÄRUS (EL) 2016/666,
      26. aprill 2016,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
      ning arvestades järgmist:
      
                  (1)
               
               
                  Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 26. aprill 2016
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektor
            
            Stephen QUEST
         
      
      
         (1)  EÜT L 256, 7.9.1987, lk 1.
      
         (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Plastkorpuses staatiline muundur (nn AC/DC-adapter), projekteeritud vahelduvvoolu (100–240 V) muundamiseks alalisvooluks (12 V, 1,5 A).
                     Korpuse küljes on pistik vahelduvvooluvõrku ühendamiseks ja 1,5 m pikkune elektrijuhe alalisvooluvõrku ühendamise pistikuga, mis võimaldab AC/DC-adapterit eri seadmetega ühendada.
                     AC/DC-adapter esitatakse tollile kui digiboksi toiteseade. Seda saab kasutada ka rea muude seadmete toiteallikana, nt telekommunikatsiooniseadmed, automaatsed andmetöötlusseadmed, heli-/videosalvestus- või taasesitusseadmed, kodumasinad, raadionavigatsiooni abiseadmed.
                     Vt pilti (*).
                  
                  
                     8504 40 82 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8504 , 8504 40  ja 8504 40 82  sõnastusega.
                     Toodet ei või klassifitseerida CN-koodi 8504 40 30  alla kui staatilist muundurit, mis on kasutatav telekommunikatsiooniseadmetega, automaatsete andmetöötlusseadmetega ja nende plokkidega, kuna AC/DC-adapteri otstarve on varustada vooluga mitmesuguseid elektriseadmeid.
                     Seega tuleb AC/DC-adapter klassifitseerida CN-koodi 8504 40 82  alla kui alaldi.
                  
               
            (*)  Pilt on üksnes illustratsiooniks.